– Of die vergadering wat die besluit geneem het, moet in geval van ‘n minder gewigtige saak, die ongehoorsaamheid verdra op voorwaarde dat daar nie beroering in die kerk of kerke ontstaan nie.
Wat die toekoms van ons kerkverband betref, hoop ek dat die baie belangrike besluit vir die gereformeerde Skrifbeskouing onderliggend aan BAS 2016 se besluite, die weg wys vir verdere reformasie.
Hopelik sal by die volgende sinode die slegte besluite omgekeer word deur die hopelike verdere reformasie wat die goeie besluite bring.
Die volgende artikel (en reeks) is ‘n moet lees vir wat die bybels-gereformeerde gelowige te wagte kan wees in ‘n (post)modernistiese wêreld (en kerklike atmosfeer) wat nie meer die Here en sy gebod vrees nie.
Ons tydsgees is al meer die Herodusse en die Pilatusse wat teen die ware kerk gaan opstaan (Hand.4:27) weens ons ‘diskriminasie’ teen ‘vroueregte’ (en/of gayregte), aangesien die GKSA met sy BAS besluit het, ja gewys het dat ons nie die konings van hierdie wêreld se ‘toorn … vrees’ nie, maar die Here meer vrees, want ons wil volhou saam met die kerk van alle eeue, saam met Moses, ‘soos een wat die Onsienlike sien’ (Hebr.11:27), ons Koning en Verlosser, Jesus Christus: